Athugið : Þessar síður fjalla um alþingiskosningarnar 27. apríl 2013 . Kjörskrá og kosningarréttur Kjörskrá og kosningarréttur Gerð kjörskrár Þjóðskrá Íslands sér um gerð kjörskrárstofna við kosningar til Alþingis en á kjörskrárstofni eru allir íslenskir ríkisborgarar sem skráðir voru með lögheimili í ákveðnu sveitarfélagi samkvæmt íbúaskrá þjóðskrár fimm vikum fyrir kjördag , laugardaginn 23. mars 2013 , og fæddir eru 27. apríl 1995 og fyrr . Enn fremur eru á kjörskrárstofni þeir íslenskir ríkisborgarar , sem lögheimili eiga erlendis en eiga kosningarrétt samkvæmt lögum um kosningar til Alþingis . Kjörskrár miðast við skráð lögheimili í sveitarfélagi eins og það er samkvæmt íbúaskrá þjóðskrár fimm vikum fyrir kjördag , eða 23. mars 2013 . Kjörskrár skulu lagðar fram eigi síðar en tíu dögum fyrir kjördag , miðvikudaginn 17. apríl 2013 . Kjörskrá skal liggja frammi á skrifstofu sveitarfélags eða öðrum hentugum stað á almennum skrifstofutíma til kjördags . Íslenskir ríkisborgarar með lögheimili erlendis Skemur en 8 ár Íslenskir ríkisborgarar , sem flutt hafa lögheimili sitt til útlanda eftir 1. desember 2004 og náð hafa 18 ára aldri á kjördag , eiga kosningarrétt . Þessir einstaklingar eru teknir á kjörskrárstofn , án umsóknar , í því sveitarfélagi , þar sem þeir áttu síðast skráð lögheimili . Lengur en 8 ár Íslenskir ríkisborgarar , sem flutt hafa lögheimili sitt til útlanda fyrir 1. desember 2004 , verða teknir á kjörskrá við þessar kosningar hafi þeir sótt um það til Þjóðskrár Íslands fyrir 1. desember 2012 . Heimilt er að gera slíka leiðréttingu fram á kjördag . Sveitarstjórn skal tilkynna hlutaðeigandi um leiðréttingar á kjörskrá og þeirri sveitarstjórn annarri sem málið getur varðað . Enn fremur skal sveitarstjórn leiðrétta kjörskrá ef henni berst vitneskja um andlát eða um að einhver hafi öðlast eða eftir atvikum misst íslenskt ríkisfang .